2. ลักษณะการประกอบธุรกิจ

(1) ประวัติความเป็นมาและพัฒนาการที่สำคัญ

ความเป็นมา

ธนาคารทหารไทย จำกัด (มหาชน) จัดตั้งขึ้นเมื่อวันที่ 8 พฤศจิกายน 2500 ณ อาคาร 2 ถนน
ราชดำเนิน โดยมี จอมพลสฤษดิ์ ธนะรัชต์ ดำรงตำแหน่งประธานกรรมการ และนายโชติ คุณะเกษม
เป็นผู้จัดการคนแรกของธนาคารทหารไทย โดยมีจำนวนพนักงานทั้งสิ้น 26 คน
ทุนจดทะเบียนเริ่มแรกจำนวน 10 ล้านบาท แบ่งเป็น 100,000 หุ้น มูลค่าหุ้นละ 100 บาท
โดยผู้ถือหุ้นส่วนใหญ่เป็นข้าราชการทหารทั้งในและนอกประจำการ
และจากการที่ธนาคารได้เข้าร่วมในโครงการช่วยเพิ่มเงินกองทุนให้ธนาคารพาณิชย์ในปี 2543
ทำให้ปัจจุบัน ธนาคารมีทุนจดทะเบียน 50,650 ล้านบาท และมีทุนชำระแล้วจำนวน 40,030
ล้านบาท โดยมีกระทรวงการคลังเป็นผู้ถือหุ้นใหญ่

การเปลี่ยนแปลงและพัฒนาการที่สำคัญ

ในช่วงปี 2543 - 2544
การเปลี่ยนแปลงและพัฒนาการที่สำคัญของธนาคารมุ่งเน้นในด้านการปรับโครงสร้างองค์กรเป็นหลัก
เพื่อรองรับกับภาวะเศรษฐกิจและการดำเนินงานของธนาคารตามนโยบายของธนาคารที่จะเป็น
“ธนาคารชั้นนำด้านธุรกิจรายย่อย” (Retail Banking) และเพิ่มความคล่องตัว ประสิทธิภาพ
ในการทำงาน รวมทั้งการให้บริการที่ดีแก่ลูกค้าตาม Vision และ Mission ของธนาคาร
โดยธนาคารได้ปรับเปลี่ยน Logo และคำขวัญของธนาคาร รวมทั้งป้ายหน้าสาขาให้สอดคล้องกับ
Corporate Identity
และการปรับรูปแบบสาขาให้ทันสมัยและเอื้อประโยชน์ต่อการให้บริการเพื่อให้ลูกค้าได้รับความสะดวกรวดเร็ว

ในปี 2543 การเปลี่ยนแปลงและพัฒนาการที่สำคัญของธนาคารมีดังนี้

- ธนาคารได้เพิ่มทุนจดทะเบียนจาก 30,650 ล้านบาท เป็น 50,650 ล้านบาท และได้เข้าร่วม
โครงการเพิ่มเงินกองทุนชั้นที่ 1 ของกระทรวงการคลัง จำนวน 19,920 ล้านบาท
โดยธนาคารได้ตั้งสำรอง สินทรัพย์จัดชั้นครบตามเกณฑ์ของธนาคารแห่งประเทศไทย

- ธนาคารได้ปรับเปลี่ยนคณะกรรมการธนาคาร และคณะกรรมการบริหาร
เพื่อให้ผู้ถือหุ้นใหญ่และบุคคลภายนอกที่เป็นผู้ทรงคุณวุฒิที่น่านับถือของประชาชนเข้ามาเป็นกรรมการ
เพื่อความโปร่งใสในการบริหารงานมากยิ่งขึ้น

- ธนาคารได้ว่าจ้างบริษัทที่ปรึกษาจากต่างประเทศ
เพื่อมาเป็นที่ปรึกษาด้านระบบการให้บริการลูกค้ารายย่อย (Retail Banking)
และในด้านระบบการบริหารความเสี่ยง (Risk Management)

-   ธนาคารได้เปลี่ยนกรรมการผู้จัดการใหญ่จาก ดร.ทนง พิทยะ เป็น นายสมชาย สกุลสุรรัตน์
    เมื่อวันที่ 1 กรกฎาคม 2543

- ธนาคารได้จัดตั้งบริษัทบริหารสินทรัพย์พญาไท จำกัด

- ธนาคารได้ปรับโครงสร้างองค์กร
เพื่อให้เหมาะสมกับสภาพการเศรษฐกิจและกฎระเบียบของทางการ ดังนี้

1. จัดตั้งฝ่ายงานใหม่ 5 ฝ่าย และ 3 สำนักงานใหม่ ได้แก่ ฝ่ายอำนวยการสาขานครหลวง 3
ฝ่ายอำนวยการสาขาภูมิภาค 3 ฝ่ายการตลาด ฝ่ายวิเคราะห์สินเชื่อขนาดย่อม
ฝ่ายวิเคราะห์สินเชื่อขนาดใหญ่ สำนักงานที่ปรึกษากฎหมาย
สำนักงานกำกับการปฏิบัติตามกฎเกณฑ์ของทางการ และ สำนักงานบริหารความเสี่ยงสินเชื่อ

2. รวมหน่วยงานจาก 6 ฝ่ายงานเป็น 3 ฝ่ายงาน ได้แก่

2.1 รวมฝ่ายพัฒนาธุรกิจสินเชื่อนครหลวง 1 และฝ่ายพัฒนาธุรกิจสินเชื่อนครหลวง 2
เป็นฝ่ายพัฒนาธุรกิจสินเชื่อนครหลวง

2.2 รวมฝ่ายพัฒนาธุรกิจสินเชื่อภูมิภาค 1 และฝ่ายพัฒนาธุรกิจสินเชื่อภูมิภาค 2
เป็นฝ่ายพัฒนาธุรกิจสินเชื่อภูมิภาค

2.3 รวมฝ่ายพัฒนาธุรกิจสินเชื่อสำนักงานใหญ่ 1 และฝ่ายพัฒนาธุรกิจสินเชื่อสำนักงานใหญ่ 2
เป็นฝ่ายพัฒนาธุรกิจสินเชื่อขนาดใหญ่

3. แยกฝ่ายหนี้สินและนิติการออกเป็น 2 ฝ่าย คือ ฝ่ายบังคับคดีและฝ่ายกฎหมาย
รวมทั้งเปลี่ยนชื่อฝ่ายงานในสายงานตรวจสอบจากฝ่ายตรวจสอบ 1 และฝ่ายตรวจสอบ 2
เป็นฝ่ายตรวจสอบทั่วไป และฝ่าย ตรวจสอบสารสนเทศ

สำหรับการเปลี่ยนแปลงและพัฒนาการที่สำคัญของธนาคารในปี 2544 มีดังนี้

- ธนาคารได้ว่าจ้างบริษัทที่ปรึกษา ALLTELL เพื่อทำการปรับระบบการให้บริการของธนาคารและ
บริษัท CSN เพื่อเป็นที่ปรึกษาในการพัฒนาระบบการบริหารทรัพยากรบุคคล

- ธนาคารได้ปรับโครงสร้างองค์กรและการให้บริการของสาขา รวมทั้งจัดตั้งฝ่ายงานใหม่ ๆ ได้แก่

1. ปรับโครงสร้างองค์กรของสายการตลาด โดยจัดตั้งหน่วยงานใหม่ 1 ฝ่าย 3 สำนักงาน ได้แก่
ฝ่ายการตลาด สำนักงานวิจัยและวางแผนการตลาด สำนักงานโฆษณาประชาสัมพันธ์
และสำนักงานบริการลูกค้า

2. ปรับโครงสร้างองค์กรของสายบริหารเงิน โดยจัดตั้งหน่วยงานใหม่ 2 สำนักงาน ได้แก่
สำนักงานปฏิบัติการตลาดการเงิน และ สำนักงานบริหารความเสี่ยงตลาดการเงิน

3. จัดตั้งหน่วยงานใหม่ 3 สำนักงาน ได้แก่ สำนักงานบริหารข้อมูลสนเทศ
สำนักงานจัดการทรัพย์สิน และสำนักงานบริหารความปลอดภัยระบบและข้อมูลคอมพิวเตอร์

นอกจากนี้ ธนาคารยังได้ปรับโครงสร้างของสายงานด้านสาขา
เพื่อปรับเปลี่ยนบทบาทของสาขาให้สามารถให้บริการได้ครบวงจรมากยิ่งขึ้นและลดงานด้านปฏิบัติการสาขาโดยมีศูนย์กลางในการดูแลสาขาและศูนย์กลางในการปฏิบัติการและธนาคารยังได้จัดทำโครงการ
“ธนาคารใกล้บ้าน” (family branch ) ที่สาขาตลาด สี่มุมเมือง-รังสิต
รวมทั้งพัฒนาระบบงานในการให้บริการ เพื่อเพิ่มประสิทธิภาพในการให้บริการ และพัฒนา
ผลิตภัณฑ์ใหม่ ๆ เพื่อตอบสนองความต้องการที่หลากหลายของลูกค้าทั้งด้านเงินฝาก สินเชื่อ
และบัตรอิเล็กทรอนิกส์
รวมทั้งการกระจายอำนาจการปล่อยสินเชื่อและการแก้ไขปัญหาสินเชื่อที่ไม่ก่อให้เกิดรายได้อย่างเป็นระบบ
โดยการจัดตั้งคณะทำงานด้านสินเชื่อระดับเขตขึ้น เพื่อให้การพิจารณาสินเชื่อในด้านต่าง ๆ
มีความรวดเร็วขึ้น

จากการที่ธนาคารเข้าร่วมโครงการเพิ่มเงินกองทุนขั้นที่ 1 ในเดือนพฤษภาคม 2543 ทำให้
สัดส่วนของผู้ถือหุ้นใหญ่ของธนาคารเปลี่ยนแปลงจากเดิมที่กองทัพบกเป็นผู้ถือหุ้นใหญ่มาเป็นกระทรวงการคลังเป็นผู้ถือหุ้นใหญ่โดยมีสัดส่วน
ณ วันที่ 4 เมษายน 2544 ร้อยละ 49.84

(2) การประกอบธุรกิจ

ธนาคารทหารไทย จำกัด (มหาชน)
ประกอบกิจการธนาคารพาณิชย์ตามที่ได้รับอนุญาตจากกระทรวงการคลัง
โดยได้รับความเห็นชอบจากธนาคารแห่งประเทศไทย และประกอบธุรกิจด้านหลักทรัพย์ตาม
ที่ได้รับอนุญาตจากกระทรวงการคลัง
โดยความเห็นชอบคณะกรรมการกำกับหลักทรัพย์และตลาดหลักทรัพย์ ดังนี้

1. ธุรกิจธนาคารพาณิชย์

2. ธุรกิจวิเทศธนกิจ

3. ธุรกิจวาณิชธนกิจ

4. ธุรกิจการจัดการกองทุนส่วนบุคคล และกองทุนสำรองเลี้ยงชีพ

5. ธุรกิจการค้าและจัดจำหน่ายหลักทรัพย์ อันเป็นตราสารแห่งหนี้

6. ธุรกิจตัวแทนสนับสนุนการจำหน่ายหน่วยลงทุนของบริษัทหลักทรัพย์จัดการกองทุนรวม

โดยมีเครือข่ายสาขาทั่วประเทศ ณ สิ้นเดือนธันวาคม 2544 จำนวน 363 สาขา ซึ่งเป็นสาขาใน
เขตกรุงเทพ 115 สาขา และสาขาในต่างจังหวัด 248 สาขา โดยมีสาขาในต่างประเทศ 3 สาขา
ได้แก่ สาขา นครหลวงเวียงจันทน์ สาขาหมู่เกาะเคย์แมน และสาขาฮ่องกง

ลักษณะการประกอบธุรกิจของบริษัทย่อย และบริษัทร่วม

บริษัทย่อย

1. บริษัท บริหารสินทรัพย์พญาไท จำกัด

เป็นบริษัทที่จัดตั้งขึ้นเพื่อประกอบธุรกิจเกี่ยวกับการรับโอนสินทรัพย์ด้อยคุณภาพของสถาบันการเงิน
รวมถึงหลักประกันของสินทรัพย์นั้น และนำไปบริหารให้ได้รับผลตอบแทนสูงสุด

2. บริษัท เดซิกนี ฟอร์ อีทีเอ คอนแทรคท์ จำกัด

เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้ และ บมจ. ทางด่วนกรุงเทพ เพื่อ
รับโอนสิทธิสัญญาสัมปทานก่อสร้างทางด่วนขั้นที่ 2 ระหว่าง บมจ. ทางด่วนกรุงเทพ
และการทางพิเศษแห่งประเทศไทย ซึ่งธนาคารฯ ในฐานะผู้ดูแลหลักประกันของโครงการ
(Security Agent) เป็นผู้ถือหุ้นใหญ่ของบริษัทฯ

3. บริษัท เอ็นเอสอาร์เอฟ (ประเทศไทย) จำกัด

เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้ และบริษัททางด่วนกรุงเทพเหนือ
เพื่อรับโอนสิทธิสัญญาสัมปทานก่อสร้างทางด่วนบางปะอิน - ปากเกร็ด
ระหว่างบริษัททางด่วนกรุงเทพเหนือ และการทางพิเศษแห่งประเทศไทย ซึ่งธนาคารฯ
ในฐานะผู้ดูแลหลักประกันของโครงการ (Security Agent) เป็น ผู้ถือหุ้นใหญ่ของบริษัทฯ

บริษัทร่วม

1. บริษัท หลักทรัพย์จัดการกองทุนรวมทหารไทย จำกัด

เป็นบริษัทที่ประกอบธุรกิจหลักทรัพย์ประเภทการจัดการกองทุนรวม
และกองทุนส่วนบุคคลตามพระราชบัญญัติหลักทรัพย์ และตลาดหลักทรัพย์
ซึ่งได้รับใบอนุญาตประกอบธุรกิจหลักทรัพย์จาก
กระทรวงการคลังตามความเห็นชอบของคณะกรรมการกำกับหลักทรัพย์และตลาดหลักทรัพย์

2. กองทุนรวมอสังหาริมทรัพย์พญาไท

เป็นกองทุนรวมอสังหาริมทรัพย์เพื่อแก้ไขปัญหาระบบสถาบันการเงิน ประเภทไม่รับซื้อคืนหน่วยลงทุน
ที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ เพื่อระดมเงินลงทุนจากนักลงทุนสถาบัน
และนำไปลงทุนในอสังหาริมทรัพย์หรือสิทธิการเช่าอสังหาริมทรัพย์

3. กองทุนรวมธุรกิจไทย 1

เป็นกองทุนรวมอสังหาริมทรัพย์และสิทธิเรียกร้องประเภทไม่รับซื้อคืนหน่วยลงทุนที่จัดตั้งขึ้นตามพระราชบัญญัติหลักทรัพย์และตลาดหลักทรัพย์
เพื่อระดมเงินลงทุนจากนักลงทุนสถาบัน และนำเงินไปลงทุนในอสังหาริมทรัพย์และสิทธิเรียกร้อง

บริษัทย่อยและบริษัทร่วม

+-------------------+------+-------+----+-----+----+-----+----+-----+
|                   |      |       |    |     |    |     | หน |     |
|                   |      |       |    |     |    |     | ่วย |     |
|                   |      |       |    |     |    |     | :  |     |
|                   |      |       |    |     |    |     | ล้า |     |
|                   |      |       |    |     |    |     | นบ |     |
|                   |      |       |    |     |    |     | าท |     |
+-------------------+------+-------+----+-----+----+-----+----+-----+
| ชื่อบริษัท            | ปร   | ส     | 25 |     | 25 |     | 25 |     |
|                   | ะเภท | ัดส่วนท | 44 |     | 43 |     | 42 |     |
|                   | ธุรกิจ | ี่ธนาคา |    |     |    |     |    |     |
|                   |      | รถือหุ้น |    |     |    |     |    |     |
|                   |      | ณ 31  |    |     |    |     |    |     |
|                   |      | ธ.ค.  |    |     |    |     |    |     |
|                   |      | 44(%) |    |     |    |     |    |     |
+-------------------+------+-------+----+-----+----+-----+----+-----+
|                   |      |       | ร  | จำ  | ร  | จำ  | ร  | จำ  |
|                   |      |       | าย | นวน | าย | นวน | าย | นวน |
|                   |      |       | ได้ | เงิน | ได้ | เงิน | ได้ | เงิน |
+-------------------+------+-------+----+-----+----+-----+----+-----+
| บริษัทย่อย           | ธุร   | 1     | ร  | 373 | ร  | 2   | ร  | -   |
|                   | กิจกา | 00.00 | วม | .71 | วม | .91 | วม |     |
| บริษัท              | รเงิน |       |    |     |    |     |    |     |
| บริหารสินทรัพย์พญาไท  |      |       |    |     |    |     |    |     |
| จำกัด              |      |       |    |     |    |     |    |     |
+-------------------+------+-------+----+-----+----+-----+----+-----+
| บริษัท เดซิกนี ฟอร์    | สา   | 99.40 | ร  | 0   | ร  | 0   | ร  | 0   |
| อีทีเอ คอนแทรคท์     | ธารณ |       | วม | .01 | วม | .01 | วม | .01 |
| จำกัด              | ูปโภค |       |    |     |    |     |    |     |
+-------------------+------+-------+----+-----+----+-----+----+-----+
| บริษัท เอ็นเอสอาร์เอฟ | สา   | 59.80 | ร  | 0   | ร  | 0   | ร  | 0   |
| (ประเทศไทย) จำกัด  | ธารณ |       | วม | .01 | วม | .01 | วม | .01 |
|                   | ูปโภค |       |    |     |    |     |    |     |
+-------------------+------+-------+----+-----+----+-----+----+-----+
| บริษัทร่วม           | ธุร   | 45.00 | ร  | 220 | ร  | 202 | ร  | 148 |
|                   | กิจกา |       | วม | .86 | วม | .32 | วม | .06 |
| บริษัทหลัก           | รเงิน |       |    |     |    |     |    |     |
| ทรัพย์จัดการกองทุนรวม |      |       |    |     |    |     |    |     |
|                   |      |       |    |     |    |     |    |     |
| ทหารไทย จำกัด      |      |       |    |     |    |     |    |     |
+-------------------+------+-------+----+-----+----+-----+----+-----+
| กองทุนรว           | กองท | 30.00 | ร  | 66  | ร  | 80  | ร  | 96  |
| มอสังหาริมทรัพย์พญาไท | ุนรวม |       | วม | .70 | วม | .22 | วม | .88 |
+-------------------+------+-------+----+-----+----+-----+----+-----+
| กองทุนรวมธุรกิจไทย 1 | กองท | 33.33 | ร  | 120 | ร  | -   | ร  | -   |
|                   | ุนรวม |       | วม | .46 | วม |     | วม |     |
+-------------------+------+-------+----+-----+----+-----+----+-----+

(3) โครงสร้างรายได้

จากงบการเงินเฉพาะ ณ สิ้นปี 2544
ธนาคารมีรายได้ดอกเบี้ยและเงินปันผลสุทธิหลังหักหนี้สูญและหนี้สงสัยจะสูญ
และขาดทุนจากการปรับโครงสร้างหนี้ มีจำนวน 4,330 ล้านบาท ในขณะที่รายได้ดังกล่าว ในปี
2543 มีจำนวน (21,274 ล้านบาท) และมีรายได้อื่นที่มิใช่ดอกเบี้ยจำนวน 3,491 ล้านบาท
เพิ่มขึ้นจากปี 2543 จำนวน 784 ล้านบาท คิดเป็นร้อยละ 29

โครงสร้างรายได้

ธนาคารทหารไทย จำกัด (มหาชน)

[TABLE]

  (4) เป้าหมายการดำเนินธุรกิจ

- การระบุเป้าหมาย

ธนาคารยังคงเน้นการดำเนินธุรกิจตามแผนงานด้านต่าง ๆ ที่กำหนดไว้ เพื่อให้บรรลุเป้าหมาย
ที่วางไว้ในการเป็นธนาคารชั้นนำด้านธุรกิจรายย่อย (Retail Banking)
โดยจะให้ความสำคัญกับกลุ่มลูกค้าธุรกิจขนาดกลางและขนาดย่อม รวมทั้งการให้บริการ Trade
Finance เพื่อให้บริการแก่ลูกค้าได้อย่างครบวงจร
และได้นำเทคโนโลยีสมัยใหม่มาเสริมสร้างการให้บริการและการพัฒนาระบบงาน
เพื่อเพิ่มประสิทธิภาพในการให้บริการและการสร้างช่องทางการให้บริการที่สะดวกแก่ลูกค้า
รวมทั้งพัฒนาผลิตภัณฑ์ใหม่ ๆ เพื่อสนองความต้องการของลูกค้า นอกจากนี้
ธนาคารยังมีนโยบายในการเร่งสร้างกำไรให้ธนาคารและผู้ถือหุ้น ด้วยการเพิ่มปริมาณธุรกรรม
บริหารสินเชื่อ และการจัดการด้านต่าง ๆ ให้มีประสิทธิภาพเพิ่มขึ้น
โดยการขยายสินเชื่อเพิ่มประมาณร้อยละ 8.0 และลดสัดส่วนหนี้ที่ไม่ก่อให้เกิดรายได้ (NPL)
ต่อสินเชื่อรวมลง รวมทั้งการเร่งจำหน่ายทรัพย์สินรอการขายของธนาคาร

- ความคืบหน้าของการดำเนินงานตามเป้าหมาย

การดำเนินการของธนาคารในปี 2544 ตามเป้าหมายและแผนงานที่กำหนดไว้
โดยหลักเป็นไปตามเป้าหมายที่กำหนดไว้ ดังนี้ ปริมาณธุรกรรม
ธนาคารสามารถระดมเงินฝากได้สูงกว่าเป้าหมาย โดยเฉพาะเงินฝากออมทรัพย์ซึ่งมีต้นทุนต่ำ
เป็นผลให้ธนาคารสามารถบริหารต้นทุนเงินฝากได้อย่างมีประสิทธิภาพ ในด้านสินเชื่อ
แม้ว่าภาวะเศรษฐกิจโดยทั่วไปไม่เอื้ออำนวยต่อการขยายสินเชื่อ
แต่ธนาคารก็ยังสามารถอำนวยสินเชื่อเพิ่มขึ้นจากปีก่อนร้อยละ 1.1
ซึ่งสูงกว่าระบบธนาคารพาณิชย์ขนาดใหญ่ 4 ธนาคาร (ธนาคารกรุงเทพ ธนาคารกสิกรไทย
ธนาคารไทยพาณิชย์ และธนาคารกรุงศรีอยุธยา) ที่มียอดการปล่อยสินเชื่อลดลงเฉลี่ยถึงร้อยละ 4.6
ทั้งที่ได้มีการโอนสินเชื่อบางส่วนไปยัง บสท. และบริษัท บริหารสินทรัพย์พญาไท จำกัด

นอกจากนี้ การดำเนินการในด้านอื่น ๆ ของธนาคาร เป็นไปตามเป้าหมายที่กำหนดไว้ ดังนี้

แผนการปรับปรุงโครงสร้างองค์กรด้านการบริหารงานสาขา เป็นระบบ Hub & Spoke
ซึ่งดำเนินการแล้วเสร็จตั้งแต่ มิถุนายน 2544 รวมทั้งมีการกระจายอำนาจความรับผิดชอบ
(Decentralization) ผ่านระบบ Hub นอกจากนี้ ยังมีการปรับปรุงรูปแบบของสาขาให้ทันสมัย
และสอดคล้องกับเอกลักษณ์ของธนาคาร (Corporate Identity)
ซึ่งได้เริ่มดำเนินการตั้งแต่ช่วงกลางปี 2544 และจะดำเนินการต่อเนื่องในปี 2545

แผนการตลาด ธนาคารได้จัดตั้งฝ่ายการตลาด โดยมุ่งเน้นการพัฒนาและปรับปรุงผลิตภัณฑ์ใหม่ ๆ
ให้เหมาะสมกับกลุ่มลูกค้า (Segment)
เพื่อเพิ่มความสามารถในการแข่งขันด้วยการสามารถนำเสนอขายผลิตภัณฑ์ทางการเงินและการให้บริการในลักษณะ
Cross Selling และตอบสนองความต้องการของลูกค้าได้สะดวก และ รวดเร็ว

แผนการบริหารความเสี่ยง ธนาคารได้ปรับโครงสร้างองค์กร
โดยจัดตั้งสำนักงานบริหารความเสี่ยงด้านสินเชื่อ และสำนักงานบริหารความเสี่ยงตลาดการเงิน
เพื่อควบคุมและบริหารงานในการลดความเสี่ยงด้าน Credit Risk และ Market Risk
นอกจากนี้ ในการอำนวยสินเชื่อรายย่อย ธนาคารได้นำโปรแกรม Credit Scoring
มาใช้ในการประเมินระดับความเสี่ยงของลูกค้า

แผนการพัฒนาบุคลากร ธนาคารได้เล็งเห็นความสำคัญในด้านนี้
จึงมีการว่าจ้างบริษัทที่ปรึกษาเพื่อพัฒนาและปรับปรุงระบบการบริหารทรัพยากรบุคคล ได้แก่
การประเมินผลงานพนักงาน การกำหนด Job Specification การประเมินค่างาน
การกำหนดโครงสร้างเงินเดือน และการกำหนดโครงสร้างองค์กร
รวมทั้งจำนวนพนักงานให้เหมาะสม

แผนการพัฒนาเทคโนโลยี
ธนาคารได้เล็งเห็นความสำคัญในการนำเทคโนโลยีสมัยใหม่มาใช้ในการพัฒนาระบบงานด้านต่าง ๆ
เพื่อให้สามารถตอบสนองความต้องการและให้บริการแก่ลูกค้าได้สะดวกและ รวดเร็ว
และสามารถแข่งขันกับธนาคารพาณิชย์อื่นได้ ทั้งนี้ ได้ดำเนินการพัฒนาระบบงานหลัก 5 ด้าน ได้แก่
การพัฒนาระบบ Retail Banking & Wholesale Banking ,
การพัฒนาระบบช่องทางติดต่อลูกค้า (Delivery Channel) , การพัฒนาระบบด้าน Business
Support , การพัฒนาระบบด้าน Enterprise Management , การพัฒนาระบบด้าน IT
Infrastructure ซึ่งในปีนี้ธนาคารสามารถดำเนินการได้ในระดับหนึ่ง
และจะต้องดำเนินการอย่างต่อเนื่องในปีต่อไป โดยจะเร่งดำเนินการให้แล้วเสร็จในปี 2545
เพื่อนำมาใช้ในการบริหาร การให้บริการและการปฏิบัติ
เพื่อให้เกิดประโยชน์สูงสุดแก่ลูกค้าและธนาคาร

แผนตรวจสอบ ธนาคารได้จัดอบรม เรื่อง “การตรวจสอบภายในตามมาตรฐานความเสี่ยง”
ให้แก่พนักงานตรวจสอบทุกคน ซึ่งจะเป็นการพัฒนาแนวการตรวจสอบให้เป็นมาตรฐานเดียวกัน
รวมทั้งการ จัดอบรมเรื่อง “IT Audit Skills Development”
เพื่อให้พนักงานปรับเปลี่ยนแนวทางการตรวจสอบให้เป็นไปตามมาตรฐานความเสี่ยง
และสอดคล้องกับนโยบายของธนาคารแห่งประเทศไทย

สำหรับแผนการแก้ไขหนี้ ได้ดำเนินการตามแผนงานที่วางไว้ อย่างไรก็ดี
ด้วยภาวะเศรษฐกิจยังทรงตัว และไม่เอื้ออำนวยต่อการดำเนินธุรกิจของลูกค้าเท่าที่ควร
การดำเนินการจึงต้องดำเนินการอย่างต่อเนื่อง ต่อไป